text: Guldhammer var et mulehår fra podiet
  16 september 2017 kl. 16.23
  Rasmus Guldhammer havnede lige udenfor podiet i PostNord Danmark Rundt.
  Det blev danske Mads Pedersen, der vandt Post Nord Danmark Rundt. Rasmus Guldhammer fra Vejle blev nummer fire.
  Torsdag blev Rasmus Guldhammer, der kører for Team Virtu Cycling, nummer fire på kongeetapen af PostNord Danmark Rundt på hjemmebane.
  Det blev også en fjerdeplads til vejleseren sammenlagt, da den sidste etape blev kørt fra Ebeltoft på Djursland til mål i Aarhus.
  I alt var Rasmuse Guldhammer 1 minut fra den samlede sejr og 14 sekunder fra top 3.
  Etapen på 198 kilometer blev vundet af Maximilian Walscheid fra holdet Sunweb, men den danske mester Mads Pedersen vandt løbet sammenlagt.
  Resultat:
  1. Mads Pedersen
  2. Michael Valgren 15 sekunder efter vinderen.
  3. Casper Pedersen 46 sekunder efter vinderen.
  4. Rasmuse Guldhammer 1 minut efter vinderen.
  5.  Lennard Hofstede 1 minut og 16 sekunder efter vinderen.
   
  TV SYD fulgte Rasmus Guldhammers far under torsdagens etape. Læs mere her:
  
  